قلعة سان سيرفاندو (بالاسبانى: Castillo de San Servando) هى قلعه من العصور الوسطى فى مدينة توليدو فى اسبانيا على ضفاف نهر تاخو اتبنت القلعه فى الاول عشان تكون دير سنة 1088 ايام الملك الفونسو السادس و بعدين اتحولت لحصن عسكرى عشان يقف فى وش الغزاه المسلمين لو حاولو يعدو كوبرى الكانتارا القريب من القلعه. بعد ما انطرد المسلمين بالكامل من شبه الجزيره الايبيريه ، فقدت القلعه اهميتها العسكريه و دورها فى الدفاع عن مدينة توليدو و بالتالى اتنست مع مر الايام. سنة 1874 اتعاد ترميمها من تانى و اتعمل فيها مدرسه و ساحه ملكيه و جامعه و مبانى للدراسه و المؤتمرات. القلعه من التحف المعماريه الجميله فى اسبانيا و بتتميز بابراجها اللى شكلها اسطوانى و اقواسها اللى بتشبه حدوة الحصان. فيه فايلات فى تصانيف ويكيميديا كومونز عن: قلعة سان سيرفاندو https://tools.wmflabs.org/heritage/api/api.php?action=search&format=json&srcountry=es&srlang=es&srid=RI-51-0000012 — تاريخ النشر: 13 نوفمبر 2017